P6_TA(2005)0305

Človekove pravice v Etiopiji

Resolucija Evropskega parlamenta o človekovih pravicah v Etiopiji

Evropski parlament,

- ob upoštevanju svojih predhodnih resolucij o Etiopiji,

- ob upoštevanju člena 115(5) svojega Poslovnika,

A. ob upoštevanju nasilne zatrtja protestnih demonstracij 8. junija 2005 po razglasitvi končnega izida volitev z dne 15 maja 2005 (36 mrtvih, več kot 100 ranjenih, več tisoč oseb priprtih);

B. ker mora biti po etiopski zakonodaji vsaka priprta oseba privedena pred sodnika v 48 urah,

C. ker se je volilni proces do takrat odvijal brez večjih nepravilnosti in, da se je zaupanje etiopskega ljudstva v demokracijo pokazalo v 90 % udeležbi volivcev na volitvah 15. maja 2005,

D. ker je bilo pri volilni komisiji vloženih 299 pritožb zaradi goljufij, ki je se v 135 volilnih okrožjih odločila za preiskavo,

E. ob upoštevanju izidov teh preiskav, zaradi katerih bi lahko v nekaterih volilnih okrožjih prišlo do novega štetja glasov ali novih volitev,

F. ker bo treba zaradi čakanja na rezultate obravnanih pritožb ponovno preložiti razglas dokončnega izida, sprva predvidenega za 8. junij 2005, nato pa za 8. julij 2005,

G. ob upoštevanju, da je glasovanje o izvolitvi 23 poslancev regije Somalije predvideno avgusta 2005,

H. ob upoštevanju, da so se vlada in opozicijske stranke 10. junija 2005 s skupno deklaracijo zavezale k "zakonitemu in mirnemu iskanju rešitve za vse težave",

I. ob upoštevanju, da je politična stabilnost Etiopije bistvena za vse države Afriškega roga,

1. obsoja nasilje nad civilisti, opozicijskimi voditelji in privrženci ter uboj najmanj 36 oseb;

2. izraža svoje polno sočustvovanje in solidarnost z etiopskim ljudstvom in izreka sožalje družinam žrtev;

3. upa, da bo raziskovalna komisija nepristransko določila odgovorne za tragični razvoj dogodkov 8. junija 2005 in, da se bo odgovornim sodilo;

4. zahteva izpustitev novinarjev in drugih oseb, proti katerim ni bila podana nobena ovadba, ter obravnavo vseh priprtih oseb ob doslednem upoštevanju etiopske zakonodaje in ustave, v skladu z mednarodnim pravom o spoštovanju človekovih pravic;

5. pozdravlja nedavno izpustitev okoli 4000 zapornikov in naznanilo vlade, da bodo sedaj imeli zaporniki v vojaškem taborišču v Ziwayu dostop do svojih družin in mednarodnega odbora Rdečega križa; v zvezi s tem poudarja ključno vlogo, ki lahko in jo mora igrati mednarodni odbor Rdečega križa pri zagotavljanju pomoči zapornikom in preiskovanju v zvezi s stanjem človekovih pravic v zaporih;

6. pozdravlja dejstvo, da bodo opozicijske skupine in mednarodni opazovalci lahko prisotni v preiskovalnem postopku o volilnih pritožbah, da se dosežejo nesporni rezultati;

7. vztraja, da se je treba dogovora z 10. junija 2005 natančno držati in upa, da bo Evropska unija še naprej prispevala k mirni in demokratični razrešitvi etiopske politične krize, zlasti z vključevanjem opazovalcev v raziskavo o nespornih rezultatih;

8. poziva EU in mednarodno skupnost, naj ostane pozorna, naj po najboljših močeh prispeva k mirni razrešitvi sedanjih napetosti in naj ne dovoli ustavitev etiopskega demokratičnega procesa;

9. poziva etiopsko vlado, da nemudoma prekliče prepoved poročanja o dejavnostih in izjavah opozicije v javnih medijih ter zahteva, da se v dogovoru z mediji naglo sprejme novinarski kodeks;

10. naroči svojemu predsedniku, naj to resolucijo posreduje Svetu, Komisiji in vladi Etiopije.

--------------------------------------------------